ᱩᱛᱛᱚᱨ ᱠᱚᱱᱱᱚᱲ ᱦᱚᱱᱚᱛ

ᱩᱛᱛᱚᱨ ᱠᱚᱱᱱᱚᱲ ᱦᱚᱱᱚᱛ, ᱫᱚ ᱚᱠᱟ ᱢᱟᱲᱟᱝ ᱫᱚ ᱠᱚᱧᱮ ᱠᱮᱱᱟᱨᱟ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ, ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱚᱨᱱᱟᱴᱚᱠ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱜᱳᱣᱟ ᱯᱚᱱᱚᱛ ᱟᱨ ᱠᱚᱧᱮ ᱨᱮ ᱵᱮᱞᱜᱟᱵᱤ ᱦᱚᱱᱚᱛ, ᱥᱟᱢᱟᱝ ᱨᱮ ᱫᱷᱟᱨᱣᱟᱲ ᱦᱚᱱᱚᱛ ᱟᱨ ᱦᱟᱵᱮᱨᱤ ᱦᱚᱱᱚᱛ, ᱥᱤᱵᱽᱢᱚᱜᱽᱜᱟ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱩᱰᱩᱯᱤ ᱦᱚᱱᱚᱛ ᱟᱨ ᱯᱟᱪᱮ ᱨᱮ ᱟᱨᱚᱵᱽ ᱫᱚᱨᱭᱟ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱠᱟᱨᱣᱟᱨ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱠᱟᱨᱣᱟᱨ ᱟᱨ ᱥᱤᱨᱥᱤ ᱫᱚ ᱦᱚᱱᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱟᱱᱟ ᱟᱨ ᱥᱤᱨᱥᱤ ᱫᱚ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾

ᱠᱩᱢᱛᱟ, ᱵᱷᱚᱴᱠᱚᱞ, ᱭᱚᱞᱞᱟᱯᱩᱨ ᱟᱨ ᱫᱟᱱᱫᱮᱞᱤ ᱫᱚ ᱦᱚᱱᱚᱛ ᱨᱮᱱᱟᱜ ᱮᱴᱟᱜ ᱢᱩᱬ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱟᱹᱰᱤ ᱜᱟᱱ ᱫᱚᱨᱭᱟ ᱫᱷᱟᱨᱮ ᱟᱨ ᱡᱷᱟᱨᱱᱟ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱩᱛᱛᱚᱨ ᱠᱚᱱᱱᱚᱲ ᱨᱮᱱᱟᱜ ᱤᱨᱟᱹᱞᱜᱮᱞ ᱥᱟᱭᱠᱚᱲᱟ ᱴᱚᱴᱷᱟ ᱨᱮ ᱵᱤᱨ ᱢᱮᱱᱟᱜᱼᱟ ᱾

ᱦᱚᱱᱚᱛ ᱨᱮᱱᱟᱜ ᱪᱟᱥᱼᱦᱚᱭᱫᱟᱜ ᱫᱚ ᱰᱤᱵᱤᱡᱚᱱ ᱨᱮ ᱫᱚᱨᱭᱟ ᱫᱷᱟᱨᱮ (ᱠᱟᱨᱣᱟᱨ, ᱚᱸᱠᱚᱞᱟ, ᱠᱩᱢᱛᱟ, ᱦᱚᱱᱟᱵᱚᱨ ᱟᱨ ᱵᱷᱚᱴᱠᱚᱞ ᱛᱟᱞᱩᱠ ᱥᱮᱞᱮᱫ ᱟᱠᱟᱱᱟ) ᱟᱨ ᱢᱟᱞᱮᱱᱟᱰᱩ (ᱥᱤᱨᱥᱤ, ᱥᱤᱫᱽᱫᱟᱯᱩᱨ, ᱭᱮᱞᱟᱯᱩᱨ, ᱦᱚᱞᱤᱭᱟᱞ, ᱡᱚᱭᱫᱟ ᱟᱨ ᱢᱩᱱᱰᱜᱚᱰ ᱛᱟᱞᱩᱠ ᱥᱟᱞᱟᱜ ᱢᱮᱥᱟ ᱠᱟᱛᱮ) ᱥᱮᱞᱮᱫ ᱟᱠᱟᱱᱟ ᱾

ᱱᱟᱜᱟᱢ

ᱚᱛᱱᱚᱜ

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱩᱛᱛᱚᱨ ᱠᱚᱱᱱᱚᱲ ᱨᱤᱱ ᱦᱚᱲ ᱮᱞ ᱫᱚ ᱑,᱔᱓᱗,᱑᱖᱙ ᱦᱚᱲ ᱢᱮᱱᱟᱜ ᱠᱚᱣᱟ,  ᱥᱩᱡᱟᱨᱞᱮᱱᱰ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱦᱟᱣᱟᱭ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱶᱟ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱓᱔᱖ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑᱔᱐ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱓᱖᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱖.᱑᱕% ᱛᱟᱦᱮᱸ ᱠᱟᱱᱟ ᱾ ᱩᱛᱛᱚᱨ ᱠᱚᱱᱱᱚᱲ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱗᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱾ ᱘.᱑% ᱦᱚᱲ ᱮᱞ ᱫᱚ ᱜᱮᱨ ᱟᱹᱫᱤᱵᱟᱹᱥᱤ, ᱒.᱔% ᱫᱚ ᱟᱹᱫᱤᱵᱟᱹᱥᱤ ᱟᱜ ᱢᱮᱱᱟᱜᱼᱟ ᱾

ᱯᱟᱹᱨᱥᱤ
ᱱᱚᱶᱟ ᱦᱚᱱᱚᱛ ᱨᱮ ᱨᱚᱲ ᱟᱜ ᱢᱩᱬ ᱯᱟᱹᱨᱥᱤ ᱫᱚ ᱠᱚᱱᱱᱚᱲ ᱠᱟᱱᱟ, ᱱᱚᱶᱟ ᱕᱕.᱓᱔% ᱨᱚᱲ ᱟᱠᱚ ᱾ ᱮᱴᱟᱜ ᱢᱩᱬ ᱯᱟᱹᱨᱥᱤ ᱠᱚᱫᱚ ᱠᱚᱸᱠᱚᱬᱤ ᱫᱚ ᱑᱘.᱒᱑%, ᱑᱑.᱘᱓% ᱫᱚ ᱩᱨᱫᱩ, ᱙.᱕᱒% ᱫᱚ ᱢᱟᱨᱟᱴᱷᱤ ᱟᱨ ᱑.᱓᱖% ᱫᱚ ᱛᱮᱞᱩᱜᱩ ᱥᱮᱞᱮᱫ ᱟᱠᱟᱱᱟ ᱾2011 Census of India, Population By Mother Tongue

ᱫᱷᱚᱨᱚᱢ

ᱥᱟᱜᱟᱲᱚᱢ
ᱠᱚᱧᱮ ᱯᱟᱪᱮ ᱠᱚᱨᱱᱟᱴᱚᱠ ᱥᱟᱜᱟᱲᱚᱢ ᱱᱤᱜᱟᱢ ᱫᱚ ᱦᱚᱱᱚᱛ ᱨᱮᱱᱟᱜ ᱯᱚᱱᱚᱛ ᱥᱟᱜᱟᱲᱚᱢ ᱮᱡᱮᱸᱥᱤ ᱠᱟᱱᱟ ᱾ NWKRTC ᱫᱚ ᱦᱚᱱᱚᱛ ᱨᱮᱱᱟᱜ ᱡᱚᱛᱚ ᱱᱚᱜᱚᱨ ᱟᱨ ᱟᱹᱛᱩ ᱠᱚ ᱫᱟᱯᱟᱞ ᱟᱠᱟᱫᱟ ᱾ ᱫᱤᱥᱩᱣᱟᱹ ᱥᱟᱜᱟᱲᱚᱢ ᱨᱮᱱᱟᱜ ᱢᱤᱫᱴᱟᱹᱝ ᱱᱟᱯᱟᱭ ᱰᱟᱦᱟᱨ ᱢᱮᱱᱟᱜᱼᱟ ᱱᱚᱶᱟ ᱟᱹᱛᱩ ᱠᱚᱫᱚ ᱦᱚᱱᱚᱛ ᱨᱮᱱᱟᱜ ᱱᱚᱜᱚᱨ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱡᱮᱞᱮᱠᱟ ᱵᱟᱸᱜᱽᱞᱳᱨ, ᱢᱟᱸᱜᱽᱞᱳᱨ, ᱢᱟᱭᱥᱩᱨ, ᱦᱩᱵᱽᱞᱤᱼᱫᱷᱟᱨᱣᱟᱲ ᱟᱨ ᱵᱮᱞᱜᱟᱢ ᱞᱟᱹᱜᱤᱫ ᱛᱮ ᱨᱮᱜᱩᱞᱟᱨ ᱤᱱᱴᱨᱟ ᱤᱥᱴᱮᱴ ᱥᱮᱵᱟᱜ ᱠᱟᱱᱟ ᱾ ᱯᱩᱲᱥᱤ ᱜᱳᱣᱟ ᱯᱚᱱᱚᱛ ᱨᱮᱱᱟᱜ ᱠᱚᱫᱚᱢᱟ ᱥᱟᱜᱟᱲᱚᱢ ᱵᱟᱥ ᱫᱚ ᱠᱟᱨᱣᱟᱨ ᱠᱷᱚᱱ ᱢᱟᱸᱜᱽᱞᱳᱨ ᱟᱨ ᱜᱳᱣᱟ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱴᱷᱟᱶ ᱞᱟᱹᱜᱤᱫ ᱛᱮ ᱨᱮᱜᱩᱞᱟᱨ ᱥᱮᱵᱟ ᱯᱩᱨᱟᱹᱣ ᱮᱫᱼᱟ ᱾ ᱠᱩᱢᱛᱟ, ᱵᱷᱚᱴᱠᱚᱞ ᱟᱨ ᱥᱤᱨᱥᱤ ᱫᱚ ᱫᱤᱥᱩᱣᱟᱹ ᱥᱟᱜᱟᱲᱚᱢ ᱨᱮᱱᱟᱜ ᱢᱩᱬ ᱛᱟᱞᱢᱟ ᱠᱟᱱᱟ ᱱᱚᱶᱟ ᱵᱟᱨᱜᱮᱞᱯᱩᱱ ᱴᱟᱲᱟᱝ ᱤᱱᱴᱨᱟᱼᱰᱤᱥᱴᱨᱤᱠᱴ ᱟᱨ ᱤᱱᱴᱨᱟᱥᱴᱮᱴ ᱥᱮᱵᱟ ᱯᱩᱨᱟᱹᱣ ᱮᱫᱼᱟ ᱾

ᱟᱹᱰᱤ ᱜᱟᱱ ᱯᱨᱟᱵᱷᱮᱴ ᱥᱟᱜᱟᱲᱚᱢ ᱵᱟᱥ ᱦᱚᱸ ᱦᱚᱱᱚᱛ ᱠᱷᱚᱱ ᱤᱱᱴᱟᱨ/ᱯᱚᱱᱚᱛ ᱞᱟᱹᱜᱤᱫ ᱛᱮ ᱥᱮᱵᱟ ᱯᱩᱨᱟᱹᱣ ᱮᱫᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ



ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱩᱛᱛᱚᱨ ᱠᱚᱱᱱᱚᱲ ᱦᱚᱱᱚᱛ
ᱛᱷᱚᱠ:ᱵᱮᱞᱜᱟᱢ ᱠᱷᱚᱸᱰ